lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en en fr lv sl lv lv es uk es en en lv lv hbs_lat lv en lv sk lv sk lv en lv en lv lv lv lv lv lv lv lv lv lv lv lv lv lv lv lv lv lv lv lv lv lv fr lv lv en lv sk lv sk en lv en lv en lv pt lv en lv en en lv ceb pt lv pt en lv pt lv en lv lv en lv en lv lt lv lv lt ca lv lv en lv lt ru en ru ru de ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Tērauda PK otrajā posmā Siguldā ierindojas 11.vietā
2020. gada 27. novembris 12:49
Latvijas skeletoniste Endija Tērauda piektdien Siguldā Pasaules kausa (PK) otrajā posmā ierindojās 11.vietā, kamēr par uzvarētāju tika kronēta austriete Janīna Floka.
Ķīna pirmo reizi kopš 1994. gada sasniedz Pasaules kausa finālu
Čehija Krievijas hokejistam nepagarina darba vīzu
Noteikta Krievijas un Baltkrievijas hokeja izlašu atgriešanās kārtība starptautiskajā arēnā
Foto un videoPorziņģim skaists "slam dunk" un zaudējums pirmajā NBA pārbaudes spēlē Japānā
ASV basketbolistes pārliecinoši iekļūst Pasaules kausa finālā
Divu braucienu summā ātrākā bija Floka, kura nepārspēta palika abos braucienos. Sportistei abos braucienos izdevās uzstādīt jaunu trases rekordu. Pirmajā braucienā sasniegts rezultāts 51,47 sekundes, bet otrajā finišēts ar laiku 51,46 sekundes.
Flokas iespaidīgajā sniegumā saredzamas arī likumsakarības. Proti, sportistes partneris ir Matīass Gūgenbergers, kura pārraudzībā kopš pērnā gada vasaras trenējas Latvijas vadošie skeletonisti brāļi Martins un Tomass Dukuri. Floka jau oktobrī bija ieradusies Latvijā un kopš tā laika regulāri aizvadījusi treniņus Siguldā.
Tērauda otrajā braucienā startā bija 14. startā, bet finišēja 11.vietā. Otrajā braucienā viņa līderei zaudēja nepilnu sekundi, bet divu braucienu summā 1,61 sekundes deficīts.
Otro vietu izcīnīja Krievijas sportistes Jeļena Ņikitina, kura divu brauciena summā zaudēja 0,65 sekundes, bet trešo pozīciju dalīja nīderlandiete Kiberlija Bosa un vāciete Tīna Hermana, kuras uzvarētājai zaudēja 0,80 sekundes.
Piektajā vietā ierindojās Lielbritānijas pārstāve Laura Dīsa, bet sešinieku noslēdza Kima Mejlemane no Beļģijas.
Pirmajā braucienā ātrākā bija austriete Floka, kura trases vidus un lejas daļā atguva uz starta rēķina zaudēto laiku, finišējot ar jaunu trases rekordu - 51,47 sekundes.
Tērauda pirmajā braucienā startā uzrādīja 13.labāko rezultātu, bet finišēja desmitajā pozīcijā, līderei zaudējot 0,80 sekundes.
Otrā aiz Flokas bija Krievijas sportiste Ņikitina, kura iepalika 0,31 sekundi, bet vēl 0,1 sekundi lēnāka bija Bosa no Nīderlandes. Ņikitina, visticamāk, būtu uzrādījusi labāko rezultātu, taču to liedza trases lejas daļā pieļautās kļūdas.
Krievijas sportisti Siguldā nedrīkstēja piedalīties pēdējā treniņu dienā, jo iepriekš komanda pārkāpa Covid-19 noteikumu un devās uz Rīgu, lai iepirktos. Vēlāk ceļš uz Rīgu tika atspoguļots arī sociālajā vietnē "Instagram", kā rezultātā Starptautiskā Bobsleja un skeletona federācija (IBSF) komandas sportistiem noteica veikt atkārtotus Covid-19 testus, bet pēc tam divas dienas bija jāpavada karantīnā.
Sacensībās sieviešu konkurencē kopumā piedalījās 18 sportistes.
Piektdienas sacensībās lielākajai daļai sportistu izdevās uzlabot pagājušajā nedēļā sasniegtos rezultātus, kas nozīmē, ka Siguldas trase Pasaules kaus otrajā posmā ir kļuvusi ātrāka.
Plkst.15 un 16.45 trasē dosies arī vīriešu konkurences sportisti, tostarp brāļi Martins un Tomass Dukuri.
Jau ziņots, ka pirms nedēļas Tērauda, debitējot Pasaules kausā, sarūpēja Latvijai pirmo goda pjedestālu skeletonā sievietēm. Uzvaras laurus plūca austriete Janīna Floka, bet otrā bija nīderlandiete Kimberlija Bosa.
Tērauda iepriekšējā sezonā bija vadošā pašmāju skeletoniste un viņai ir priekšroka izmantot Latvijai piešķirto vienu kvotu, taču nav izslēgts, ka kādā no turpmākajiem Pasaules kausiem startēs Dārta Zunte. Tērauda 2019./2021.gada sezonā uzvarēja divos Eiropas kausa posmos un izcīnīja sesto vietu pasaules junioru čempionātā.
Lai gan posmi Siguldā nav kupli pārstāvēti, tomēr tajos piedalās trīs no pērnās sezonas vadošajām skeletonistēm - Pasaules kausa ieguvēja Žaklīna Lelinga (Vācija), pasaules čempione Tīna Hermana (Vācija) un Eiropas čempione Jeļena Ņikitina (Krievija).
Pasaules kausa posms Siguldā norisinājās arī 2004.gada februārī, sacensībām notiekot bobslejā sievietēm un skeletonā. Vīru sacensībās uzvaru toreiz svinēja Tomass Dukurs, kuram tā arī palikusi vienīgā zelta medaļa Pasaules kausa posmos.
Kopš 2006.gada Starptautiskā Bobsleja un skeletona federācija Pasaules kausa posmus rīko kopā, vienā etapā sadalot piecus medaļu komplektus - skeletonā dāmām un kungiem, bobslejā vīriem divniekos un četriniekos, kā arī bobslejistēm divniekos.
Tiesa, Siguldas trase šobrīd nav piemērota bobsleja četrinieku sacensībām, tāpēc Latvijā norisinās divas vīru divnieku sacensības.
Nākamie divi posmi notiks Insbrukā, bet pēc jaunā gada ieplānots viens etaps Vinterbergā. Turpinājumā paredzēti posmi Sanktmoricā un Kēnigszē, bet sezonas noslēgums plānots marta vidū Jaņcinas trasē, kur notiks 2022.gada Pekinas olimpisko spēļu sacensības. Tiesa, šī posma norise pagaidām ir zem jautājuma zīmes.
Seko Apollo arī Instagram - viss aizraujošais, skaistais un svarīgais vienuviet!
Ķīna pirmo reizi kopš 1994. gada sasniedz Pasaules kausa finālu
Čehija Krievijas hokejistam nepagarina darba vīzu
Noteikta Krievijas un Baltkrievijas hokeja izlašu atgriešanās kārtība starptautiskajā arēnā
Seko līdzi Porziņģis Japānā: "Wizards" - "Warriors" pārbaudes spēle...
ASV basketbolistes pārliecinoši iekļūst Pasaules kausa finālā
FIDE izmeklēs skandālu starp Kārlsenu un Nīmanu
Igaunis Tenaks līderis pēc Jaunzēlandes rallija otrās sacensību dienas
NBA zvaigzne Embīds ieguvis trešo pilsonību
Izveidots Latvijas Nacionālais sporta centrs
Emigrējusi Krievijas Olimpiskās komitejas ģenerālsekretāre un sinhronās peldēšanas leģenda Davidova
Krievijas Olimpiskās komitejas ģenerālsekretāre emigrējusi no valsts
Aleksandrs Albons pēc pārciestās apendicīta operācijas gatavs piedalīties Singapūras GP
Bolotņiks parakstījis nākamās cīņas kontraktu
Austrālijas basketbolistes trešajā Pasaules kausā pēc kārtas iekļūst pusfinālā
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
Bидeo CeMbя B ЛaTBии дeлaeT Moдeли MaшиH Ha 3D-пpиHTepe. Иx пokyпaюT пo BceMy Mиpy
CMИ: Aллa ПyraчeBa c дeTbMи cпeшHo пokиHyлa Poccию
ИдeaлbHый Mиp okaзaлcя aдoM: oбcyждaeM HoBиHky "He бecпokoйcя, дoporaя"
MэpилиH MoHpo из TikTok: дeByшka пepeBoплoTилacb B иkoHy cTиля и пokopилa CeTи
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa